PTT ร่วงกว่า 10 บ. ต่ำสุดในรอบ 14 เดือน
PTT ปรับตัวลงต่ำสุดในรอบ 1 ปี 2 เดือน ณ เวลา 11.39 น. ราคาอยู่ที่ 298 บ. ลบ 10 บ. หรือ 3.25% สูงสุดที่ 305 บ. ต่ำสุดที่ 295 บ. มูลค่าซื้อขายที่ 1.31 ลบ. โดยราคาหุ้น PTT ในวันนี้ปรับตัวต่ำสุดในรอบ 1 ปี 2 เดือน นับตั้งแต่วันที่ 30 พ.ค.57 ราคาหุ้นปิดที่ระดับ 294 บ.
13 ส.ค. 2558

ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ณ เวลา 11.39 น. ราคาอยู่ที่ 298 บาท ลบ 10 บาท หรือ 3.25% สูงสุดที่ 305 บาท ต่ำสุดที่ 295 บาท มูลค่าซื้อขายที่ 1.31 ล้านบาท ขณะที่ดัชนีตลาดหุ้นไทยโดยรวมลบ 1.36%

โดยราคาหุ้น PTT วันนี้ (13 ส.ค.58) มีการปรับตัวลดลงต่ำสุดในรอบ 14 เดือน นับตั้งแต่วันที่ 30 พ.ค.2557 ราคาหุ้นปิดที่ระดับ 294 บาท หลังจากนั้นราคาหุ้นเริ่มมีการปรับตัวขึ้นมาต่อเนื่อง และได้มีการปรับตัวลงจนแตะต่ำสุดที่ 295 บาท อีกครั้งในวันนี้